Аведик Исаакян
Дяволът и неговите дъщери
Средновековна арменска басня

Превод от неизвестен език: Димо Боляров, —

chitanka.info

Три дъщери си дяволът отгледа,

а имаше си още и една

красива, весела мома.

Настъпи време за годеж и сгледа,

тогава чак им даде имена.

Нарече най-голямата „Надменна“,

защото я омъжваше за княз.

А втората нарече „Алчна“, нея

предложи на търговец за жена.

Пък третата,

жената на поета,

той „Завист“ назова.

Най-малката, красива дъщеря

„Любов“ нарече нейния баща

и даде я на всички, на света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.